### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Srednječavenska pot (SLO)** |
| nedjelja, 17.03.2019. |
| **Polazak:** Jelačićev trg u 6,3 sati | **Povratak:** u večernjim satima |
| **Prijevoz:** autobus | **Cijena:** 80 kn |
| Opis: Rano proljeće je pravo vrijeme za izlet na područje Ajdovščine i brda Čaven (SLO). Vožnja autobusom iz Rijeke u pravcu Ajdovščine do mjesta Predmeja gdje će nas autobus ostaviti i čekati.
Krećemo u pravcu Planinarske kuće Antona Bavčerja na Čavnu (1242 m), potom do vrhova Kucelj (1237 m) i Veliki Rob (1237m) odakle nam pogledi lete prema jugozapadu Slovenije i talijanskim regijama Friuli Venezia i Veneto. Na dlanu nam se s jedne strane pruža Venezia i veličanstveni Dolomiti, a s druge strane Nanos i Vipavska dolina koja je odjenula cijelu paletu proljetnih boja. Nakon uživanja na vrhovima i marende iz ruksaka, vraćamo se nazad dijelom istim putem, a potom do Planinarske kuće na Maloj Gori. Povratak do autobusa po atraktivnoj Srednječavenskoj stazi.
Po povratku u Vipavsku dolinu predlažemo stanku uz okrepljujući planinarski ručak u obližnjem ugostiteljskom objektu ('enolončnica' - gulaš na juhu ili jota s kobasicom po povoljnoj cijeni cca 5 - 6 €), ili pak razgled starog centra gradića Ajdovščine koji je u 3. stoljeću bio obuhvaćen gradnjom rimskog obrambenog zida - Claustra Alpium Iuliarum.
Povratak u Rijeku u večernjim satima.Napomena:Okvirni cjenik: Bograč (5,50 €), Jota s kobasicom (5,50 €), Svinjska pečenka, bečki, prženi krumpiri i kiselo zelje (7,80 €) - s goveđom juhom (+1,80 €), s juhom od gljiva (+3,20 €) |
| **Težina staze:** srednje teška staza (oko 6 sati hoda) |
| **Oprema:** Osnovna planinarska oprema, osobna iskaznica. |
| **Vodič(i):** Žarko Fištrek |
| **Prijave i informacije:** u tajništvu Društva do12.03.2019. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.